b'\n_START_ARTICLE_\nAntero Riippa\n_START_PARAGRAPH_\nAntero Riippa (16. helmikuuta 1866 K\xc3\xa4lvi\xc3\xa4 \xe2\x80\x93 23. kes\xc3\xa4kuuta 1949 Brooklyn) oli amerikansuomalainen toimittaja._NEWLINE_Riippa valmistui ylioppilaaksi Vaasan suomalaisesta lyseosta. Vuonna 1893 h\xc3\xa4n siirtyi Yhdysvaltoihin, jossa h\xc3\xa4n ty\xc3\xb6skenteli ensin Siirtolaisen ja vuodesta 1914 l\xc3\xa4htien P\xc3\xa4iv\xc3\xa4lehden toimittajana. Vuosina 1919\xe2\x80\x931920 Riippa ty\xc3\xb6skenteli Suomen hallituksen tiedonantotoimistossa New Yorkissa ja vuodesta 1921 l\xc3\xa4htien suomalaisen kirjakaupan johtajana Brooklynissa. Vuodesta 1919 h\xc3\xa4n oli my\xc3\xb6s Foreign Language Information Servicen suomalaisen osaston johtaja. Vuosina 1925\xe2\x80\x931947 Riippa ty\xc3\xb6skenteli New Yorkin Uutisten toimittajana. H\xc3\xa4n osallistui my\xc3\xb6s monien amerikansuomalaisten yhdistysten toimintaan.'